Diari Oficial de la Generalitat Valenciana


Sumari del DOGV 8739, del 13-02-2020 (2020/1063)

RESOLUCIÓ de 3 de febrer de 2020, de la directora general de Personal Docent, per la qual, en execució de sentència, s'inclou una aspirant en la llista de persones seleccionades en el procediment selectiu per a l'ingrés en el cos de mestres, convocat per l'Ordre 11/2016, de 3 de maig, de la Conselleria d'Educació, Investigació, Cultura i Esport.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8739

Data del DOGV
:   13-02-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/1063


Data del document
:   03-02-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 3 de febrer de 2020, de la directora general de Personal Docent, per la qual, en execució de sentència, s'inclou una aspirant en la llista de persones seleccionades en el procediment selectiu per a l'ingrés en el cos de mestres, convocat per l'Ordre 11/2016, de 3 de maig, de la Conselleria d'Educació, Investigació, Cultura i Esport. [2020/1063]  
Per mitjà de l'Ordre 11/2016, de 3 de maig, de la Conselleria d'Educació, Investigació, Cultura i Esport (DOGV 7776, 6 de maig), es va convocar un procediment selectiu per a ingrés en el cos de mestres, en el qual va participar Adriana Biosca Payá, per l'especialitat d'Educació Infantil.  
Publicats els llistats definitius de la puntuació atorgada als aspirants, Adriana Biosca Payá no va resultar seleccionada, i després d'interposar contra això un recurs contenciós administratiu davant del Tribunal Superior de Justícia de la Comunitat Valenciana, aquest va dictar la Sentència núm. 804/19, de data 24 d'octubre de 2019, en la dispositiva de la qual afirma:  
1r. Estimar el present recurs contenciós administratiu núm. 64/2017, promogut per Adriana Biosca Payá contra la Resolució de 28.04.2017 del director general de Personal Docent, de la Conselleria d'Educació, Investigació, Cultura i Esport, per la qual es desestima el recurs d'alçada interposat per la hui recurrent contra el llistat d'aspirants seleccionats en el marc del procediment selectiu convocat per l'Ordre 11/2016, de 3 de maig, la qual anul·lem.  
2n. Reconeixem com a situació jurídica individualitzada el dret d'Adriana Biosca Payá a la valoració com a mèrit i mercé (sic) 2.3.2 de l'annex I de l'Ordre 11/2016, de 3 de maig, de la Conselleria d'Educació, Investigació, Cultura i Esport, per la qual es convoca un procediment selectiu per a l'ingrés en el cos de mestres i procediment per a l'adquisició de noves especialitats per personal funcionari del mateix cos, del títol oficial de graduada en Ciències de l'Activitat Física i l'Esport, expedit en data 17.07.2012 pel rector de la Universitat Catòlica de València (registre nacional 2012/322346), amb els efectes que hagen de derivar-se'n.  
Aplicant la puntuació reconeguda judicialment en l'apartat 2.3.2 del barem de mèrits i feta la ponderació prevista en la base 9 de la convocatòria, Adriana Biosca Payá obté una puntuació global de 8,5833 punts, amb la qual cosa resulta com a aspirant seleccionada.  
Per tot això, resolc:  
  
Primer  
Incloure Adriana Biosca Payá en la llista d'aspirants que han superat el procediment selectiu convocat per l'Ordre 11/2016, de 3 de maig, per a ingrés en el cos de mestres, per l'especialitat d'Educació Infantil, amb una puntuació total de 8,5833 punts.  
  
Segon  
Atés que Adriana Biosca Payá va superar el procediment selectiu convocat per l'Ordre 12/2018, de 17 d'abril, de la Conselleria d'Educació, Investigació, Cultura i Esport (DOGV 8277), i va ingressar en el mateix cos i especialitat, no correspon la presentació de documents ni la realització de la fase de pràctiques, per la qual cosa únicament és procedent reconéixer-li efectes econòmics i administratius com a funcionària de carrera des de l'1 de setembre de 2017, igual que la resta d'aspirants ingressats per aquesta convocatòria.  
Contra aquesta resolució les parts legitimades podran promoure un incident d'execució de sentència davant del Tribunal Superior de Justícia de la Comunitat Valenciana, de conformitat amb el que disposen els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 3 de febrer de 2020.- La directora general de Personal Docent: M. Ángeles Herranz Ábalos.